ສະພາທະນາຍຄວາມຫວຽດນາມຄັດຕ້ານຈີນສືບຕໍ່ປີນຂັ້ນໄດ ກໍ່ຄວາມເຄັ່ງຕຶງຢູ່ເຂດນ່ານທະເລຂອງຫວຽດນາມ
26 ມິຖຸນາ 2014 - 15:00:35
(vovworld)- ຕອນບ່າຍວັນທີ 25/6, ຢູ່ຮ່າໂນ້ຍ, ສະພາທະນາຍຄວາມຫວຽດນາມໄດ້ຈັດການປະຊຸມຂ່າວ ຖະແຫຼງຄັດຄ້ານຈີນສືບຕໍ່ປີນຂັ້ນໄດ ກໍ່ຄວາມເຄັ່ງຕຶງຢູ່ເຂດນ່ານທະເລຂອງຫວຽດນາມ. ທີ່ການປະຊຸມຂ່າວ, ການນຳສະພາທະນາຍຄວາມຫວຽດນາມ ໄດ້ຕອບຫຼາຍຄຳຖາມຂອງນັກຂ່າວ, ໃນນັ້ນຢືນຢັນວ່າ ຫວຽດນາມພວມຍຶດໝັ້ນແກ້ໄຂບັນຫາ ທະເລຕາເວັນອອກດ້ວຍເສັ້ນທາງສັນຕິພາບ. ໃນກໍລະນີທີ່ການຮ້ອງຟ້ອງຕ້ອງເປັນໄປນັ້ນ, ແນ່ນອນວ່າ ຫວຽດນາມຈະຮັບໄຊຊະນະເພາະພວກເຮົາມີຄວາມເປັນທຳ. ສະພາທະນາຍຄວາມຫວຽດນາມຄັດຄ້ານຢ່າງຮຸນແຮງເລື່ອງຈີນສືບຕໍ່ປີນຂັ້ນໄດ ກໍ່ຄວາມເຄັ່ງຕຶງຢູ່ເຂດນ່ານທະເລຂອງຫວຽດນາມ. ພ້ອມກັນນັ້ນ ກໍຢືນຢັນວ່າ ເປັນທີ່ຈະແຈ້ງແລ້ວວ່າ ບັນດາການກະທຳຂອງຈີນຢູ່ທະເລຕາເວັນອອກໃນໄລຍະທີ່ຜ່ານມາ ແມ່ນການກະທຳໃຊ້ກຳລັງອາວຸດ, ລ່ວງລ້ຳອະທິປະໄຕຂອງຫວຽດນາມຢ່າງຮ້າຍແຮງ, ລ່ວງລະເມີດສິດທິມະນຸດ, ບໍ່ຫົວຊາຕໍ່ກົດບັດສ.ປ.ຊ, ກົດໝາຍສາກົນດ ພິເສດແມ່ນສົນທິສັນຍາ ສ.ປ.ຊ ກ່ຽວກັບກົດໝາຍທະເລປີ 1982. ສະພາທະນາຍຄວາມຫວຽດນາມຮຽກຮ້ອງຝ່າຍຈີນຈົ່ງຖອນຮ້ານເຈາະນ້ຳມັນໄຮຢາງ 981 ອອກຈາກເຂດນ່ານທະເລຂອງຫວຽດນາມ, ຢຸດຕິບັນດາການກະທຳໃຊ້ກຳລັງອາວຸດ, ນາບຂູ່ຊີວິດອີນຊີຂອງພົນລະເມືອງຫວຽດນາມ ແລະ ບັນດາກຳລັງປະຕິບັດກົດໝາຍຂອງຫວຽດນາມ, ບໍ່ຄວນມີການກະທຳຄ້າຍຄືກັນຢູ່ເຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມ, ຈົ່ງເຄົາລົບກົດໝາຍສາກົນ.
ຕອບສຳພາດນັກຂ່າວກ່ຽວກັບກາລະໂອກາດຮ້ອງຟ້ອງຈີນ ຂະນະທີ່ລັດຖະບານຫວຽດນາມຫາກໍເຊັນສັນຍາກັບສານກຳມະການສາກົນ (PCA) , ທ່ານ ຫງວຽນວັນກວຽນ ຮອງປະທານສະພາທະນາຍຄວາມຫວຽດນາມໃຫ້ຮູ້ວ່າ :
“ສານກຳມະການສາກົນ (PCA) ແມ່ນແຫ່ງເພື່ອແກ້ໄຂບັນດາການຂັດແຍ້ງສາກົນຊຶ່ງຟີລິບປິນພວມນຳໃຊ້. ຫວຽດນາມໄດ້ເຂົາເປັນສະມາຊິກສານກຳມະການສາກົນ (PCA) ແລະ ນີ້ແມ່ນບາດກ້າວກະກຽມໂດຍໄວ, ດັ່ງນັ້ນຖ້າຫາກເຫັນມີຄວາມຈຳເປັນນັ້ນ, ເຮົາກໍສາມາດນຳຂຶ້ນສານນີ້ເພື່ອຮ້ອງຟ້ອງ ຄືດັ່ງຫຼາຍປະເທດໄດ້ດຳເນີນ”.